Найман (Ноокат району)

Найман, Ноокат району - Кыргыз Республикасынын Ош облусунун Ноокат районундагы кыштак (1962-жылдан 2012-жылга чейин шаарча статусунда болгон). Найман айыл аймагына караштуу. Деңиз деңгээлинен 1200 м бийиктикте жайгашкан. Райондун борбору Ноокат шаарынан 30 км батыш тарапта. Кызыл-Кыя темир жол бекетинен 30 км. 1965-жылы негизделген. Өнөр жай ишканаларынан «Найман» галош заводу, «Толкун» АК жана «Улуу-Тоо» ЖЧК иштейт. Эки орто мектеп, китепканалар, 3 бала бакча, 2 медпункт, амбулатория, даарыкана бар. Турмуш-тиричилик кызматынын бөлүмдөрү, соода жана тамактануу жайлары, базарчалар иштейт. 
 Калкы 
Калкы - 1 754 киши; негизинен кыргыздар (81,8%), о. эле орус, өзбек жана башка улут өкүлдөрү да жашайт.
 Колдонулган адабияттар 
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111-7

Категория:Найман айыл аймагы
Категория:Кыргызстандын шаарчалары‎